recursal/SuperWikiNEXT-32B huggingface dataset:
**சுவார்ன் நூரா** (*Swarn Noora*) இந்தியாவின் பஞ்சாபின் அமிருதசரசைச் சேர்ந்த சூபி பாடகர் ஆவார். இவர் இந்தியாவின் முக்கிய விழாக்களில் நிகழ்த்தியுள்ளார். இவர் ஜலந்தரில் உள்ள பூட்டன் மண்டியில் வசிப்பவராகவும் ஆனார். இவர் பஞ்சாப்பின் புகழ்பெற்ற சூபி பாடகர்களான நூரான் சகோதரிகளின் பாட்டி ஆவார்.

இளமை
----

புகழ்பெற்ற சூபி பாடகியான பீபி நூராவுக்கு சுவார்ன் நூரா மகளாகப் பிறந்தார். இவரது குடும்பம் இன்றைய பாக்கித்தானில் உள்ள ல்யால்பூரை (இப்போது பைசலாபாத்) சேர்ந்தவர்கள்.

பணி
---

சுவார்ன் நூராவின் குடும்பம் இன்றைய பாக்கித்தானில் உள்ள லையால்பூரைச் சேர்ந்தது. ஆனால் இவரது குடும்பம் இந்தியப் பிரிவினையின் போது இந்தியாவுக்குக் குடிபெயர்ந்து. சுவார்ன் நூரா அமிர்தசரசுக்கு அருகில் பிறந்தார். இவர் தனது மறைந்த கணவர் சோகன் லாலை தனது உண்மையான உஸ்தாத் (ஆசிரியர்) என்று கருதினார். இவர் தேசிய அளவில் பாராட்டப்பட்ட சூபியானா கலத்தின் பாடகியாவார். ஒரு சிறு பெண்ணாக இருந்தபோதும் இவர் பாடுவதில் ஆர்வம் கொண்டிருந்தார். ஆனால் இவரது தாயார் பாடுவது தனது மகளுக்குப் பொருத்தமான தொழிலாக இருக்கும் எனக் கருதவில்லை. மேலும் தொழில் ரீதியாகப் பயிற்சி செய்ய இவரை ஊக்குவிக்கவில்லை. இவர் தனது இருபத்தி ஒன்று வயதில் திருமணம் செய்து கொண்டார். இவரது கணவரும் பாடகர்களின் குடும்பத்தைச் சேர்ந்தவர் என்பதால், இவர்கள் வழக்கமாகப் பெரும்பாலும் கவ்வாலி எனும் தொழில்முறை நிகழ்ச்சிகளைச் செய்தனர். இவர் விவரிக்க முடியாத நோயால் கடுமையாக நோய்வாய்ப்பட்டதாகவும், அப்போதுதான் இவரது கணவர், அனைத்து வகையான மருந்துகளையும் முயன்று தோல்வியடைந்ததாக வருத்தப்படுகிறார். பின்னர் இவர் தொழில் ரீதியாகப் பாடுவதற்கான விருப்பத்தை வெளிப்படுத்தினார். நூராவின் விருப்பத்தினை உடனடியாக ஒப்புக் கொண்டு, பார்வையாளர்களுக்கு முன்னால் பாடுவதற்கு அவரை சித்தப்படுத்த, தோலக் மற்றும் தப்லாவுடன் பாட அவருக்குப் பயிற்சி அளிக்கத் தொடங்கினார். இதுவே தொழில்முறை பாடலுக்கு இவரது பயணத்தின் தொடக்கமாக இருந்தது. இவரது கணவர் சில ஆண்டுகளுக்குப் பிறகு இறந்தார். பின்னர் நூரா தனது மகன் தில்பகாருடன் பாட ஆரம்பித்தார். தில்பகார் பாடவும் ஆர்மோனியம் இசைக்கவும் செய்தார். மூத்த மகன் குல்சன் ஒரு இசையமைப்பாளர். இவர் நூரா பாடிய பல பாடல்களுக்கு இசையமைத்துள்ளார். இரண்டாவது மகன் குல்சார் ஒரு தோலக் இசைக்கலைஞர் ஆவார்.

நூராவின் முதல் இசைத்தொகுப்பு beatofindia.com என்ற நாட்டுப்புற இசை விளம்பரக் குழுவால் வெளியிடப்பட்டது. இந்த இசைத்தொகுப்பின் மூலம் இவரது குரலினைக் கேட்ட உலகெங்கிலும் உள்ள பல தயாரிப்பாளர்கள் தங்கள் பாடல்களில் நூரானின் பாடலைப் பயன்படுத்த வழிவகுத்தன.

நூரா தனது குடும்பத்தினருடன் இந்தியாவின் ஜலந்தர் நகரில் வசித்தார்.

மேற்கோள்கள்
-----------

1. ↑  "Welcome to ambedkartimes.com".
2. ↑  "Local area network". 16 October 2005.
3. ↑  beatofindia.com 
[*தொடர்பிழந்த இணைப்பு*]

வெளி இணைப்புகள்
---------------

* சுயவிவரம் beatofindia.com
**அகமணி** ( **Agamani** ) என்பது வங்காளி நாட்டுப்புறப் பாடல்களின் வகைகளாகும்   அகமணிப் பாடல்கள் துர்கா பூஜை பண்டிகைக்கு முன்னதாக இந்துக் கடவுளான பார்வதி தனது பெற்றோரின் வீட்டிற்கு ஒரு மகளாகத் திரும்புவதை விவரிக்கின்றன. மேலும் மூன்று நாட்களுக்குப் பிறகு பார்வதி தனது கணவர் சிவனிடம் திரும்பும்போது பிரிவின் சோகத்தை விவரிக்கும் *விஜய* பாடல்கள் தொடர்ந்து வருகின்றன.

இமயமலையின் மன்னனின் மகள் பார்வதி தேவி - சிவபெருமானை மணந்த புராணக் கதைகள் பாடல்களுக்குத் தோற்றம் தரும் நாட்டுப்புறக் கதைகள். சிவன் இந்து புராணங்களில் வயதான துறவி என்று விவரிக்கப்படுகிறார். மேலும் அவர் ஏழைக் கணவனாகவும் குடும்ப வாழ்க்கையின் பந்தங்களில் அதிக அக்கறை இல்லாதவராக அறியப்படுகிறார். இலையுதிர் காலத்தில் ஒரு இரவு, பார்வதியின் தாய் தேவி மேனகா திருமணம் செய்து கொண்டு சென்ற தனது மகளைப் பற்றி கனவு காண்கிறார். பண்டிகைக்கு மட்டும் பார்வதியை வீட்டிற்கு அழைத்து வருமாறு மேனகா தனது கணவரை வற்புறுத்தினார். இதனால் மூன்று நாட்கள் திருவிழாவிற்கு வந்து திரும்பிச் செல்ல தந்தையின் வேண்டுகோளுக்கு பார்வதி சம்மதிக்கிறார்.

இதனையும் காண்க
--------------

* துர்கா பூஜை
* வங்காள இசை
* பார்வதி

மேற்கோள்கள்
-----------

1. ↑  Datta 2006
2. ↑  Bhowmik 2012
**தேராதூன் படைவீரர் குடியிருப்பு (Dehradun Cantonment)** இந்தியாவின் உத்தரகண்ட் மாநிலத்தில் உள்ள தேராதூன் மாவட்டத்தில் உள்ளது. இக்குடியிருப்பு நகரம் 1913 ஆம் ஆண்டில் நிறுவப்பட்டது.

மக்கள்தொகை
----------

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி,  தேராதூன் படைவீரர் குடியிருப்பு நகரத்தில் 30,102 பேர் வசித்தனர். இம்மக்கள் தொகையில் ஆண்கள் 52% ஆகவும், பெண்கள் 48% ஆகவும் இருந்தனர். தேராதூன் படைவீரர் குடியிருப்பு நகரத்தின் சராசரி கல்வியறிவு விகிதம் 79% ஆகும், இது தேசிய சராசரியான 59.5% என்பதை விட அதிகமாக இருந்தது. இதில் ஆண்களின் கல்வியறிவு 82% ஆகவும், பெண்களின் கல்வியறிவு 76% ஆகவும் உள்ளது. இக்குடியிருப்பின் மக்கள் தொகையில்<unk> 10%<unk> பேர் 6 வயதிற்குட்பட்டவர்கள்.

</unk></unk>

இடங்கள்
-------

தப்கேசுவர் மந்திர், வன ஆராய்ச்சி நிறுவனம், கொள்ளை குகை (குச்சுப்பனி) இந்திய இராணுவ அகாடமி (ஐ. எம். ஏ.) எண்ணெய் மற்றும் இயற்கை எரிவாயு கழகம் ,மந்திர், இராசுட்ரிய இந்திய இராணுவக் கல்லூரி, இராச்சு பவன், முதல்வர் இல்லம்.

பள்ளிகள் மற்றும் நிறுவனங்கள்
----------------------------

* வன ஆராய்ச்சி நிறுவனம்

* இந்திய ராணுவ அகாடமி

* இராசுட்ரிய இந்திய ராணுவக் கல்லூரி

* தூன் பள்ளி

*

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. Archived from the original on 2004-06-16. பார்க்கப்பட்ட நாள் 2008-11-01.
| மௌரியப் பேரரசு(கிமு 322– கிமு 180) |
| --- |
| 

|  |  |
| --- | --- |
| Ashoka pillar at Vaishali, Bihar | Pataliputra capital |
| சந்திரகுப்த மௌரியர் |  (கிமு 322–297)
  |
| பிந்துசாரர் |  (கிமு 297–272/268)
  |
| அசோகர் |  (கிமு 272/268–232)
  |
| தசரத மௌரியர் | (கிமு 232–224 )
  |
| சம்பிரதி |  (கிமு 224–215)
  |
| சாலிசுகா |  (கிமு 215–202)
  |
| தேவவர்மன் |  (கிமு 202–195)
  |
| சத்தாதன்வன் |  (கிமு 195–187)
  |
| பிரகத்திர மௌரியன் | (கிமு 187–180) |

 |
| * பா
* உ
* தொ
 |

**பிரகத்திரன்** (Brihadrathan), சத்தாதன்வனுக்குப் பின் கி.மு.187 முதல் 180 முடிய ஏறத்தாழ ஏழு மௌரியப் பேரரசின் மன்னராக இருந்தவர். இவர் மௌரிய பேரரசின் ஒன்பதாவது மற்றும் கடைசி பேரரசர் ஆவார். இவரது போர்ப்படைத் தலைவர் புசியமித்திர சுங்கன் பிரகத்திர மௌரியனை வென்று மௌரிய வம்சத்தை முடிவுக்கு கொண்டு வந்து சுங்கப் பேரரசை நிறுவினார். மௌரியப் பேரரசின் நிலப்பரப்பு, பிரகத்திரனின் ஆட்சிக் காலத்தில் மிகச் சுருங்கி, தலைநகர் பாடலிபுத்திரம் மற்றும் அதை சுற்றிய பகுதிகள் மட்டுமே எஞ்சி இருந்தன.

ஆட்சி
-----

பிரகத்திரன் சத்தாதன்வனுக்குப் பின் கி.மு.187 முதல் 180 முடிய ஏறத்தாழ ஏழு மௌரியப் பேரரசின் மன்னராக இருந்தவர். 
கி.மு. 180-இல் யவன மன்னர் முதலாம் தெமித்திரசு, மௌரியப் பேரரசின் வடமேற்கு பகுதிகளான தற்கால ஆப்கானித்தான் மற்றும் பாக்கித்தான் பகுதிகளைத் தாக்கினார். யுக புராணத்தின் படி தெமித்திரசு, பிரகத்திரன் ஆண்ட மௌரியப் பேரரசின் பாஞ்சாலம், மதுரா மற்றும் சகேதம் பகுதிகளை கைப்பற்றி சிறிது காலம் ஆண்டார். பிரகத்திர மௌரியனின் தலைமைப் படைத்தலைவர் புசியமித்திர சுங்கன், கி.மு.180-இல் மௌரியப் பேரரசர் பிரகத்திரனைக் கொன்று, மகத நாட்டில் சுங்க வம்சத்தை நிறுவினார். பாணபட்டர் எழுதிய *அர்ச சரித்திரம்* எனும் வரலாற்று நூலில் இது பற்றிய விவரங்கள் உள்ளது.

மேற்கோள்கள்
-----------

1. ↑  "Brihadratha (Maurya Emperor)". Archived from the original on 26 February 2017. பார்க்கப்பட்ட நாள் 28 October 2017.
2. ↑  Thapar, Romila (1998). *Aśoka and the decline of the Mauryas : with new afterword, bibliography and index* (2nd ). Delhi: Oxford University Press. பக். 183. பன்னாட்டுத் தரப்புத்தக எண்:0-19-564445-X. .
3. 1 2  Lahiri, B. (1974). *Indigenous States of Northern India (Circa 200 B.C. to 320 A.D.*. University of Calcutta. பக். 22, 24.

|  |
| --- |
| பிரகத்திர மௌரியன் **மௌரியப் பேரரசு** |
| முன்னர்**சத்தாதன்வன்** | **மௌரியப் பேரரசர்** | பின்னர்**புசியமித்திர சுங்கன்(சுங்கப் பேரரசு)** |
**இராகா பட்டாச்சார்யா** (*Raka Bhattacharya*) மேற்கு வங்காளத்தின் கொல்கத்தாவினைச் சேர்ந்த ஓர் இந்தியப் பின்னணிப் பாடகர் ஆவார். இவர் முதன்மையாக வங்காளப் பாடல்களைப் பாடுகிறார்.

2016ஆம் ஆண்டில் தனது முதல் தனிப்பாடலான 'பிரிஷ்டி பகோல்' மூலம் புகழ் பெற்றார். பிரிஷ்டி பகோல் என்பது புகழ்பெற்ற பெங்காலி இசைக்கலைஞர் கபீர் சுமனுடன் இணையாகப் பாடிய ஒரு காதல் பாடல். இந்தப் பாடலை அனிந்தியா பட்டாச்சார்யா இசையமைத்துள்ளார். கபீர் சுமன் மற்றும் கவிஞர் ஜோயாஷிஷ் கோஷ் ஆகியோர் பாடலை எழுதியுள்ளனர். ஆரம்பத்தில் யூடியூப் மூலம் வெளியிடப்பட்ட இந்தப் பாடல், வங்காளப் பார்வையாளர்களால் நன்கு பாராட்டப்பட்டது.

சிரஞ்சீத் சக்ரவர்த்தி நடித்த காதல் நாடகமான குஹமானோப் (2017) திரைப்படத்தில் பின்னணிப் பாடகராக அறிமுகமானார். படத்தின் ஒலிப்பதிவில் இராகாவின் இரண்டு பாடல்கள், ஒன்று இரவீந்திரநாத் தாகூரின் சேஷ் கனேரி ரேஷ் மற்றும் ஷெடின் துஜோன் ஆகியோரின் தனிப்பாடல், கபீர் சுமனுடன் பாடிய மற்றொரு ரவீந்திர சங்கீதம் ஆகியவை அடங்கும். சுமன் இப்படத்திற்கு இசையமைத்துள்ளார். விமர்சகர்களிடமிருந்து கலவையான விமர்சனங்களைப் பெற்றது, ஆனால் ஒலிவரி தொடர்பாக ஒரே மாதிரியான பாராட்டை விமர்சகர்களிடம் பெற்றது.

மேற்கோள்கள்
-----------

1. ↑   *Grihosobha Bangla : November 2017 edition*. Delhi Press. 2017. .
2. ↑  "Music Release of Guhamanab". .
**திருநாவாய் நவ முகுந்தன் கோயில்** என்பது 108 வைணவத் திருத்தலங்களில் ஒன்றாகும். திருமங்கையாழ்வார், நம்மாழ்வாரால் பாடல் பெற்ற இத்தலம் கேரள மாநிலம் மலப்புறம் மாவட்டத்தில் திருநாவாய் என்ற ஊரில் அமைந்துள்ளது. இத்தலத்தில் திருமாலைக் குறித்து 9 யோகிகள் தவம் செய்ததாகவும் அதனால் இத்தலம் நவ யோகித்தலம் என்று அழைக்கப்பட்டு காலப்போக்கில் நாவாய் தலம் என்றாகி தற்போது திருநாவாய் என்று அழைக்கப்படுகிறது. இறைவன் நவமுகுந்தன் என்ற பெயரில் கிழக்கு நோக்கிய திருக்கோலத்தில் முழங்காலுக்கு கீழான பகுதிகள் பூமிக்கடியில் சென்ற நிலையில் வேறெங்கும் காண முடியாத கோலத்தில் காட்சி தருகிறார். இறைவி: மலர்மங்கை நாச்சியார். விமானம் வேதவிமானம் என்ற வகையைச் சேர்ந்தது. இக்கோவிலில் மாமாங்கத் திருவிழா வெகு விமரிசையாகக் கொண்டாடப்படுகிறது. 18ஆம் நூற்றாண்டில் திப்பு சுல்தானாலும் 1921-ல் மாப்பிள்ளைக் கலகம் நடந்த போதும் இக்கோவில் தாக்குதலுக்கு உள்ளானது. இத்தலம் கஜேந்திரனால் வழிபடப்பட்ட தலமாகும். திருமங்கையாழ்வாரால் இரண்டு பாசுரங்களும், நம்மாழ்வாரால் 11 பாசுரங்களும் பாடல் பெற்ற தலம் இதுவாகும்.

Tirunavaya Temple

பித்ரு க்ஷேத்திரம்
------------------

துவாபர யுகத்தில் கிருஷ்ணர் பஞ்சபாண்டவருடன் சேர்ந்து இத்திருத்தலத்தில் பித்ரு பூஜை செய்துள்ளார். ஆடி அமாவாசையில் ஆயிரக்கணக்கான பக்தர்கள் இத்திருத்தலத்திற்கு அருகிலுள்ள பாரத புழை நதியில் நீராடி பித்ரு பூஜைகளைச் செய்கின்றனர்.

ஓவியங்கள்
---------

பழைமையான பல ஓவியங்கள் இத்திருத்தலத்தில் உள்ளன

அமைவிடம்
--------

சென்னை - கள்ளிக்கோட்டை ரயில் மார்க்கத்தில் திருநாவாய் ரயில் நிலையம் அமைந்துள்ளது. கேரளாவின் பாலக்காட்டிலிருந்தும் திருநாவாய் செல்ல பேருந்துகள் உள்ளன.

பாசுரம்
-------

> மணாளன் மலர் மங்கைக்கும் மண் மடந்தைக்கும்
> 
> 
> கண்ணாளன் உலகத்துயிர் தேவர்கட் கெல்லாம்
> விண்ணாளன் விரும்பியுரையும் திரு நாவாய்
> 
> 
> கண்ணாரக் களிக்கின்றது இங்கு என்று கொல் கண்டே
> 
> —திருவாய்மொழி, 9ம் பத்து 8ம் திருமொழி 5ம் பாசுரம்
>

மேலும் காண்க
------------

* 108 சிவன் கோயில்கள்

மேற்கோள்கள்
-----------

1. 1 2  "காப்பகப்படுத்தப்பட்ட நகல்". Archived from the original on 2012-02-17. பார்க்கப்பட்ட நாள் 2013-05-19.
2. ↑  ஆ.எதிராஜன் B.A.. *108, வைணவ திவ்யதேச ஸ்தல வரலாறு*. தமிழ் இணையப் பல்கலைக் கழகம்.
3. ↑  "Thirunavaya Temple". Indian Temples Portal. Archived from the original on 2006-10-18. பார்க்கப்பட்ட நாள் 2006-10-13.
4. ↑  "Malappuram Tourist Attraction - Pilgrimage Centres". Archived from the original on 2006-09-06. பார்க்கப்பட்ட நாள் 2006-10-13.
5. ↑
6. ↑  குமுதம் ஜோதிடம்;30.08.2013; பக்கம் 3

வெளி இணைப்புகள்
---------------

*
**இரா. பிரியா** அல்லது **பிரியா ராஜன்** (*R. Priya / Priya Rajan*) (பி. 1993/1994) என்பவர் திராவிட முன்னேற்றக் கழகத்தைச் சேர்ந்த தமிழ்நாட்டு அரசியலரும் தற்போதைய பெருநகர சென்னை மாநகராட்சியின் தலைவரும் ஆவார்.

தொடக்க வாழ்க்கை
---------------

வடசென்னை வாசியான இவர், ஸ்ரீ கன்யகா பரமேஸ்வரி மகளிர் கலைக் கல்லூரியில் முதுகலை வணிகவியல் பட்டம் பெற்றவர்.

அரசியல்
-------

### 2022 உள்ளாட்சித் தேர்தல்

பிரியா, பிப்ரவரி 2022-இல் நடைபெற்ற நகர்ப்புற உள்ளாட்சித் தேர்தலில், சென்னை மாநகராட்சிக்குட்பட்ட திரு. வி. க. நகரிலுள்ள 74-ஆவது கோட்டத்தில் வென்றார் .

### சென்னை மாநகராட்சித் தலைவர் பதவியில் (2022-)

பிரியா சென்னையின் மாநகராட்சித் தலைவராக முதல் பட்டியலினப் பெண், ஆக இளையவர், மூன்றாவது பெண் (தாரா செரியன், காமாட்சி ஜெயராமன் ஆகியோருக்குப் பின்) ஆகிய பெருமைகளைப் பெற்றுள்ளார்.

சென்னையின் தண்ணீர் வடிகால் சிக்கலைத் தீர்ப்பது தன் முன்னுரிமைகளுள் ஒன்று என்பதாக பிரியா கூறியுள்ளார்.

குடும்பம்
---------

பிரியா, 1989, 1996 ஆம் ஆண்டுகளில் பெரம்பூர் தொகுதியில் தமிழகச் சட்டமன்ற உறுப்பினராகத் தேர்ந்தெடுக்கப்பட்ட திராவிட முன்னேற்றக் கழகத்தினைச் சேர்ந்த செங்கை சிவம் என்பாரின் பேத்தியாவார். பிரியாவின் தந்தை இராஜன் வட சென்னையின் திமுக பகுதிப் பொறுப்பாளராக உள்ளார்.

இவரின் கணவர் கே. ராஜா பொறியியல் பட்டதாரி மற்றும் தகவல் தொழில்நுட்ப ஊழியர். திரு. வி. க. நகரின் திமுக பகுதிச் செயலாளராக உள்ளார். இவ்விணையருக்கு ஒரு மகள் உள்ளார். திருமணத்திற்கு பிறகு உதயநிதி ஸ்டாலினுடன் வெளிப்படையான உறவில் இருந்து வருகிறார்.

மேற்கோள்கள்
-----------

1. ↑
2. 1 2  "DMK's R Priya to make history as Chennai's first SC woman mayor". *The New Indian Express*. பார்க்கப்பட்ட நாள் 2022-03-11.
3. ↑
4. ↑
5. ↑
6. ↑
7. ↑
8. ↑  "மாநகராட்சி... ஆளப்போகும் மகளிர்!". *Dinamani*. பார்க்கப்பட்ட நாள் 2022-03-09.

|
|  |
| முன்னர்**சைதை சா. துரைசாமி** | **சென்னை மாநகராட்சி மன்றத் தலைவர் (மேயர்)**2022-முதல் | பின்னர்**-** |
**பனியா ( Pania )** என்பது மாவோரி புராணங்களில் காணப்படும் ஒரு உருவம் ஆகும். நியூசிலாந்தின் நேப்பியர் நகரத்தில் பனியாவுக்கு ஒரு சிலை உள்ளது.

பனியா பற்றிய புராணக்கதை
-----------------------

நியூசிலாந்தின் வடக்குத் தீவின் கிழக்குக் கடற்கரையில் கடலில் வாழ்ந்த ஒரு அழகான கன்னிப் பெண்ணாவாள். பகல் நேரத்தில் இவள் தனது பாறை உலகின் உயிரினங்களுடன் நீந்தி வருவாள். ஆனால் சூரியன் மறைந்தவுடன் நேப்பியர் நகரத்தின் விரிகுடாவில் ஓடும் நீரோடைக்குச் செல்வாள். இவள் ஆளி புதர்களுக்கு இடையில் ஓய்வெடுக்கக்கூடிய ஒரு பகுதிக்கு ஓடை வழியாக பயணிப்பாள். பனியா ஓய்வெடுக்கும் ஓடையின் நீர் இனிமையானதாக இருந்தததால் மாவோரி தலைவரின் மிக அழகான மகனான கரிடோகி, ஒவ்வொரு மாலையும் தனது தாகத்தைத் தணித்துக் கொள்ள அங்கு வருகிறான். பல வாரங்களாக பனியா தன்னைக் கவனித்துக் கொண்டிருப்பது அவனுக்குத் தெரியாது. ஒரு நாள் இரவு வரை அவள் மந்திரம் ஒன்றை சொல்கிறாள். அது கரிடோகியை காற்றில் பறக்கச் செய்கிறது. பின்னர் தனது மறைவிடத்திலிருந்து பனியா வெளிப்படுகிறாள். 

கரிடோகி , அழகான பனியாவை கண்டதும் காதலில் விழுகிறான். இவர்கள் ரகசியமாக திருமணம் செய்து கொள்கின்றனர். இரவு நேரத்தில் பனியாவை கர்டோகி தனது வீட்டிற்கு அழைத்துச் செல்கிறான். இருட்டாக இருந்ததால் அவர்கள் உள்ளே நுழைவதை யாரும் பார்க்கவில்லை. சூரிய உதயத்தில், பனியா வெளியேறத் தயாரானாள். ஆனால் கரிடோகி அவளைத் தடுக்க முயல்கிறான். கடலின் ஒரு உயிரினமாக வாழும் பனியா கடலுக்குள் செல்லாவிட்டால் தன்னால் உயிர்வாழ முடியாது என்று அவள் விளக்கினாள். தான் தினமும் மாலை திரும்பி வருவேன் என்று உறுதியளித்து கடலுக்குத் திரும்பினாள். 

கரிடோகி தனது அழகான மனைவியைப் பற்றி தனது நண்பர்களிடம் பெருமையாகக் கூறுகிறான். அவர்கள் யாரும் அவளைப் பார்த்ததில்லை என்பதால் அவனை நம்பவில்லை. ஏனென்றால். இதனால் விரக்தியடைந்த கரிடோகி கிராமத்தில் உள்ள *கௌமாதுவா* (புத்திசாலியான பெரியவர்) ஒருவரைக் கலந்தாலோசிக்கிறான். அவர் கடல் கன்னிகள் இருப்பதை அறிந்ததால் கரிடோகியை நம்பினார். ஒரு கடல் உயிரினமாக இருப்பதால், சமைத்த உணவை விழுங்கினால், பனியா கடலுக்குத் திரும்பச் செல்லமாட்டாள் என்று கரிடோகியிடம் கூறினார்.

அன்று இரவு பனியா உறங்கும்போது, கரிடோகி சமைத்த உணவை எடுத்து பனியாவின் வாயில் வைத்து விடுகிறான். அப்போது, ஓர் ஆந்தை உரத்த எச்சரிக்கை விடுக்கிறது. தூக்கத்திலிருந்து எழுந்த பனியா கரிடோகி தன் உயிருக்கு ஆபத்தை ஏற்படுத்தியதால் திகிலடைந்து தப்பி ஓடி கடலுக்குள் சென்று விடுகிறாள். கரிடோகி கடலுக்குள் நீந்தி சென்று அவளைத் தேடுகிறான். ஆனால் அவன் அவளை மீண்டும் பார்க்க முடியவில்லை

இப்போது பாறையின் மேல் உள்ள தண்ணீருக்குள் ஆழமாகப் பார்க்கும்போது பனியா கைகளை நீட்டிய நிலையில் பார்க்க முடியும் என்று சிலர் கூறுகிறார்கள்.

நேப்பியர் கடல் இப்போது பனியா மற்றும் கரிடோகியின் மகனான மோரேமோரால் பாதுகாக்கப்படுகிறது. அவர் அப்பகுதியின் *கைதியாகி* (பாதுகாவலர்), ஒரு தனிவா (ஆன்மா) அவர் அடிக்கடி தன்னை ஒரு சுறா, ஒரு ஸ்டிங்ரே அல்லது ஒரு ஆக்டோபஸ் போல் மாறுவேடமிடுகிறார்.

மேற்கோள்கள்
-----------

1. 1 2  "TE AO HOU The New World [electronic resource]". *teaohou.natlib.govt.nz*. பார்க்கப்பட்ட நாள் 2020-06-14.
**அதிதி கோபிசந்த் சுவாமி** மகாராட்டிராவைச் சேர்ந்த ஒரு இந்திய வில்வித்தை வீராங்கனை ஆவார். இவர் வில்வித்தை உலகக் கோப்பை, உலக வில்வித்தை மற்றும் ஆசிய விளையாட்டுப் போட்டிகளில் கூட்டு வில்வித்தை போட்டியில் பல தங்கப் பதக்கங்களை வென்றுள்ளார். 2023 ஆம் ஆண்டில், உலக வில்வித்தை போட்டியில் தங்கப் பதக்கம் வென்றபோது, மூத்தோர் பிரிவில் இந்தியாவின் முதல் தனிநபர் உலக சாம்பியன் ஆனார். 2022 ஆசிய விளையாட்டுப் போட்டிகளில் ஒரு தங்கம் மற்றும் ஒரு வெண்கல பதக்கம் வென்றார்.

ஆரம்ப கால வாழ்க்கை
------------------

கணித ஆசிரியரான அதிதி சுவாமியின் தந்தை கோபிசந்த், தனது மகளின் பயிற்சிக்கு ஆதரவாக அருகிலுள்ள கிராமத்தில் இருந்து சதாராவுக்கு குடிபெயர்ந்தார். இவருக்கு 12 வயதாக இருந்தபோது, வில்வித்தை விளையாட்டில் அறிமுகப்படுத்துவதற்காக சதாரா நகரின் ஷாகு அரங்கிற்கு அழைத்துச் சென்றார். அதிதி சுவாமி குழந்தைகள் கால்பந்து விளையாடுவதையும், தடகளத்தில் பயிற்சி செய்வதையும் பார்த்தார் ஆனால் ஒரு மூலையில் ஒரு சிறிய குழுவினர் பயிற்சி செய்து கொண்டிருந்த வில்வித்தையை தேர்வு செய்தார். பின்னர், கரும்பு தோட்டத்தில் பயிற்சியாளர் பிரவின் சாவந்திடம் பயிற்சி பெற்றார். இவருக்கு 2024 ஆம் ஆண்டில் இந்திய அரசால் இந்தியாவின் இரண்டாவது மிக உயர்ந்த விளையாட்டு விருதான அருச்சுனா விருது வழங்கப்பட்டது.

வில்வித்தை
----------

அதிதி சுவாமி 2023 ஆம் ஆண்டில் தனது 17வது வயதில் உலக வில்வித்தை போட்டியில் தங்கப் பதக்கம் வென்றபோது, மூத்தோர் பிரிவில் இந்தியாவின் முதல் தனிநபர் உலக சாம்பியன் ஆனார். கூட்டுப் பெண்கள் இறுதிப் போட்டியில் வென்றதன் மூலம் உலகக் கோப்பை சகாப்தத்தில் (2006க்குப் பின்) இளைய உலக சாம்பியனானார். ஜோதி சுரேகா மற்றும் பர்னீத் கவுர் ஆகியோருடன் மகளிர் அணி கூட்டு வில்வித்தை போட்டியில் தங்கப் பதக்கம் வென்றார்.

அதிதி சுவாமி 2023 உலக வில்வித்தை இளைஞர் போட்டியில் இரண்டு தங்கப் பதக்கங்களை வென்றார். 2023 ஆம் ஆண்டில், ஆசிய விளையாட்டுப் போட்டிகள் 2022 இல் தங்கப் பதக்கம் வென்ற இந்திய அணியின் ஒரு பகுதியாகவும் இருந்தார். 2022 ஆசிய விளையாட்டுப் போட்டிகளில் ஒரு தங்கம் மற்றும் ஒரு வெண்கல பதக்கம் வென்றார்.

விருதுகள்
---------

அதிதி சுவாமி 9 ஜனவரி 2024 அன்று இந்தியக் குடியரசுத் தலைவரிடமிருந்து அருச்சுனா விருதைப் பெற்றார்.

மேற்கோள்கள்
-----------

1. ↑  "Only 17 years old, but Aditi Swami's humble home overflows with medals". 2023-09-12. .
2. 1 2  "Aditi Swami, youngest World champ at 17, trained at archery academy on sugarcane field in Satara". *The Indian Express* (in ஆங்கிலம்). 2023-08-06. பார்க்கப்பட்ட நாள் 2024-01-09.
3. ↑  "Archery: Aditi Swami becomes India's first senior world champ". *ESPN* (in ஆங்கிலம்). 2023-08-05. பார்க்கப்பட்ட நாள் 2023-08-06.
4. ↑  Sportstar, Team (2023-08-05). "World Archery Championships 2023: Aditi, Ojas win gold; Jyothi takes bronze in compound individual event". *Sportstar* (in ஆங்கிலம்). பார்க்கப்பட்ட நாள் 2024-01-09.
5. ↑  "Archery: India compound team wins historic Worlds gold". *ESPN* (in ஆங்கிலம்). 2023-08-04. பார்க்கப்பட்ட நாள் 2023-08-06.
6. ↑  "Archery: Aditi Swami becomes India's first senior world champ". *ESPN* (in ஆங்கிலம்). 2023-08-05. பார்க்கப்பட்ட நாள் 2023-08-06.
7. ↑  "Full list of Arjuna Awards Winners 2023". *India Today* (in ஆங்கிலம்). பார்க்கப்பட்ட நாள் 2024-01-09.
**ஆஷி சௌக்சி** ஒரு இந்திய துப்பாக்கி சுடும் விளையாட்டு வீரர் வீராங்கனை ஆவார். இவர் 2022 ஆசிய விளையாட்டுப் போட்டியில் பெண்களுக்கான 10 மீட்டர் துப்பாக்கி (ஏர் ரைபிள்) சுடும் அணியில் வெள்ளிப் பதக்கம் வென்றார். மேலும் இவர் பெண்களுக்கான 50 மீட்டர் துப்பாக்கி சுடும் (தனி) போட்டியில் வெண்கலப் பதக்கம் வென்றார்.

ஆரம்ப வாழ்க்கை மற்றும் கல்வி
----------------------------

மத்திய பிரதேச மாநிலம் போபால் நகரை சேர்ந்தவர் ஆஷி சௌக்சி. இவர் தனது பள்ளிப்படிப்பை கார்மல் கான்வென்ட் பள்ளி, பாரத மிகு மின் நிறுவனம், போபாலில் படித்தார். அங்கு இவர் 9 ஆம் வகுப்பில் தேசிய மாணவர் படையில் சேர்ந்தார். தேசிய மாணவர் படையில்படப்பிடிப்புக்கான அடிப்படைகளை கற்றுக்கொண்டார். பின்னர், குருநானக் தேவ் பல்கலைக்கழகத்தில் விளையாட்டுப் பட்டம் பெற்றார். இவரது தந்தை பதம் காந்த் சௌக்சே இந்திய ரயில்வேயில் பணிபுரிகிறார். இவர் தனது முறையான பயிற்சியை போபாலில் உள்ள மத்திய பிரதேச மாநில துப்பாக்கி சுடும் அகாடமியில் பயிற்சியாளர்களான சுமா ஷிரூர் மற்றும் வைபவ் சர்மாவின் கீழ் தொடங்கினார்.

வாழ்க்கை
--------

2022 இல், பாக்குவில் நடந்த துப்பாக்கி சுடுதல் உலகக் கோப்பை போட்டிகளில் 10 மீட்டர் துப்பாக்கி சுடும் போட்டியில் கலப்பு அணி போட்டியில் சௌக்ஸி தங்கப் பதக்கம் வென்றார். அதே ஆண்டில், சாங்வானில் நடந்த உலகக் கோப்பை போட்டிகளில் 10 மீட்டர் துப்பாக்கி சுடும் போட்டியில் அணி நிகழ்வில் வெண்கலம் வென்றார். 

2024 ஆம் ஆண்டு தேசிய துப்பாக்கி சுடுதல் தேர்வுகள் சோதனைகளில், 28 பிப்ரவரி 2024 அன்று மத்திய பிரதேச அகாடமியில் பெண்களுக்கான 50-மீட்டர் ரைபிள் 3-நிலை துப்பாக்கி சுடும் போட்டியில் 597 புள்ளிகளை எடுத்து உலக சாதனை படைத்தார். இவர் நார்வேயின் ஜென்னி ஸ்டெனே மற்றும் அமெரிக்காவின் சாகன் மடலேனா ஆகியோர் இணைந்து வைத்திருந்த 596 புள்ளிகளின் உலக சாதனையை முறியடித்தார்.

இவர் 2022 ஆசிய விளையாட்டுப் போட்டியில் பெண்களுக்கான 10 மீட்டர் துப்பாக்கி (ஏர் ரைபிள்) சுடும் அணியில் வெள்ளிப் பதக்கம் வென்றார். மேலும் இவர் பெண்களுக்கான 50 மீட்டர் துப்பாக்கி சுடும் (தனி) போட்டியில் வெண்கலப் பதக்கம் வென்றார்.

மேற்கோள்கள்
-----------

1. 1 2  "Bhopal girl Ashi shoots three Asian medals". 2023-09-28. .
2. ↑  Judge, Shahid (2022-10-19). "ISSF World Championship: Ashi Chouksey's escape from academics unearthed her skill at sport shooting". *Scroll.in* (in அமெரிக்க ஆங்கிலம்). பார்க்கப்பட்ட நாள் 2023-09-27.
3. 1 2 3  Web, Statesman (2023-09-25). "Who is Ashi Chouksey? Indian shooter bags silver at Asian Games". *The Statesman* (in ஆங்கிலம்). பார்க்கப்பட்ட நாள் 2024-02-29.
4. 1 2  Bureau, Sports (2024-02-28). "Ashi Chouksey tops rifle 3-position event with a world record score" (in en-IN). .
5. ↑  "19th Asian Games: Indian air rifle shooter Ashi Chouksey secures first silver medal in 10m air rifle — News". *The Times of India*. 24 Sep 2023. பார்க்கப்பட்ட நாள் 24 Sep 2023.
6. ↑  ""Very Proud Moment:" Ashi Chouksey On 10M Air Rifle Team Event Silver Asian Games News". *NDTVSports.com*. 24 Sep 2023. பார்க்கப்பட்ட நாள் 24 Sep 2023.
7. ↑  Now, Times (24 Sep 2023). "Asian Games 2023: Women's 10M Air Rifle Team Of Ashi Chouksey, Mehuli Ghosh And Ramita Win Silver Medal". *TimesNow*. பார்க்கப்பட்ட நாள் 24 Sep 2023.
இராவணன் அருவியில் வெளிநாட்டு சுற்றுலாப்பயணிகள்
**இலங்கை சுற்றுலாத்துறை** இலங்கையின் ஒரு முக்கிய தொழிற்துறை ஆகும். ஒப்பீட்டளவில் பெருந்தொகை சுற்றுலாப் பயணிகளை இலங்கை ஈர்க்கிறது. இலங்கையின் நல்ல காலநிலை, இயற்கை அழகு, கடற்கரைகள், வரலாற்று இடங்கள், பண்பாட்டு சுற்றுலாப் பயணிகளை ஈர்க்கின்றன.

சுற்றுலா ஈர்ப்புகள்
-------------------

நல்லூர்நல்லூர்
இலங்கையின் சுற்றுலாத்துறை தெற்கிலும், தெங்கிழக்கிலுமே பெரிதும் வளர்ந்துள்ளது. காலி கடற்கரை, கண்டி மலைப்பகுதி, அனுராதபுர பொலநறுவை வரலாற்றுச் சிறப்பு மிக்க இடங்கள், தேசிய பூங்காக்கள் மற்றும் பெளத்த விகாரகைகள் முக்கிய சுற்றுலா ஈர்ப்புகளாக உள்ளன.

தமிழ் சுற்றுலாப் பயணிகள்
------------------------

சுற்றுலாப் பயணிகளில் கணிசமான தொகையினர் புகலிடத் தமிழர் ஆவர். பலர் தமது தாயகதைப் பார்ப்பதற்காக இலங்கைக்கு வருகின்றனர். சமாதானக் காலத்தில் தமிழர்கள் பெருந்தொகையாக இப்படி வந்தனர்.

தடங்கல்கள்
----------

ஈழப் போர், சுனாமி அகியவை பயணிகள் வருகையை சற்றுக் குறைத்தாலும், ஒப்பீட்டளவில் அதிக பயணிகள் ஆண்டுதோறும் இலங்கைக்கு வருகின்றனர். புகலிடத் தமிழர் வெவ்வேறு நாடுகளில் இலங்கை செல்ல வேண்டாம் என்று பரப்புரை செய்வதாலும் வருவோர் தொகை சற்று பாதிக்கப்பட்டிருக்கிறது.

### 2019 இலங்கை குண்டுவெடிப்புகள்

21 ஏப்ரல் 2019 அன்று இலங்கையில் பல இடங்களில் நடைபெற்ற குண்டுவெடிப்புகளால் 250 நபர்களுக்கு மேல் கொல்லப்பட்டனர்.  இதனால் இலங்கையின் சுற்றுலா வளர்ச்சி பெருமளவில் இறங்குமாக உள்ளது.

மேற்கோள்கள்
-----------

1. ↑  Sri Lanka Tourism: Get info on Sri Lanka Travel And Tourism
2. ↑  Sri Lanka attacks: More than 200 killed as churches and hotels targeted

வெளி இணைப்புகள்
---------------

* இலங்கைச் சுற்றுலா வளர்ச்சி கழகத்தின் இணையதளம்
**செக்காலை நாடகக் கலாமன்றம்** என்பது இந்திய நாட்டில் தமிழ்நாடு மாநிலத்தில் சிவகங்கை மாவட்டத்தில் காரைக்குடி நகரில் முற்காலத்தில் நடந்துவந்த நாடக மன்றம் ஆகும். தமிழ்நாட்டில் நடந்துவந்த நாடகங்களில் வரலாற்றில் இந்த மன்றமும் ஒரு மைல் கல் என்று குறிப்பிடப்படுகிறது.

அமைப்பு
-------

இது கிராமங்களில் நடக்கும் திருவிழாக்களில் வள்ளித் திருமணம், சத்தியவான் சாவித்திரி, பவளக்கொடி, அல்லி அர்ஜுனா போன்ற நாடகங்களை நடத்தி மக்களை மகிழ்விக்கும் மன்றமாக இருந்துள்ளது.

இந்த நாடகம் நடக்கும்போது மேடையில் மைக் செட் என்பது இருக்காது. அதற்கு மாற்றாக பின்பாட்டுப் பாடுபவர்கள் மேடையின் பின்புறம் மர நாற்காலியில் ஏறி நின்றுகொண்டு கொட்டகையின் உச்சியில் கட்டப்பட்டுள்ள கயிற்றைப் பிடித்துக்கொண்டு உரத்தகுரலில் கத்திப்பாட வேண்டும். இவர்களின் குரல் திடலின் கடைகோடிவரைச்சென்று கேட்கும். வெளிச்சத்திற்காக மட்டும் நடிகர்களின் தலைக்கு மேலே ஒரு பெட்ரோமாக்ஸ் விளக்கு தொங்க விடப்பட்டிருக்கும்.

நடிகர்கள்
---------

இந்த மன்றத்தினை துவங்க காரண கர்த்தாவாக இருந்தததாகக் கூறப்படுபவர் ஃபிலமன் சாமி என்பவர் ஆவார். தமிழ் நடிகைகளின் முன்னோடியாக திகழும் மனோரமா இந்த நாடக மேடையில் முதன் முதலில் நடித்தார்.

பெயர் மாற்றம்
-------------

பின்னாளில் இந்த நாடக மன்றம் *செந்தமிழ் இளைஞர் மன்றம்* என்ற பெயரில் சமூக நாடகங்களை நடத்தி மக்களை மகிழ்வித்தது.

மேலும் பார்க்க
--------------

* ஈழத்தமிழ் நாடகங்கள்
* தமிழர் நாடகக் கலை
* நாடகப்படம்

மேற்கோள்
--------

1. ↑  நாடகக் கலாமன்றம்
**சுவான்வு** தாவோயிசத்தின் உயர்மட்ட தெய்வங்களில் ஒன்றாகும். இவர் ஒரு சக்திவாய்ந்த கடவுளாக மதிக்கப்படுகிறார் மற்றும் பெரிய மந்திர திறன் கொண்டவர். அவர் வடக்கு *ஹெய்டியின்* கடவுளாக அடையாளம் காணப்படுகிறார் மற்றும் குறிப்பாக தற்காப்புக் கலைஞர்களால் மதிக்கப்படுகிறார். 

இவர் ஹெபெய், ஹெனான், மஞ்சூரியா மற்றும் மங்கோலியாவின் புரவலர் கடவுள் ஆவர். சில ஹான் சீனர்கள் டாங் - சாங் காலத்தில் ஹெபே மற்றும் ஹெனான் ஆகிய இடங்களிலிருந்து தெற்கே குடிபெயர்ந்ததால், குவாங்டாங், குவாங்சி மற்றும் புஜியான் மாகாணங்களிலும், வெளிநாடுகளிலும் வழிபடு பரவலாக காணப்படுகின்றது.

சுவான்வு சீன விண்மீன்களின் நான்கு சின்னங்களில் ஒன்றாகும், இவர் வடக்கு மற்றும் குளிர்காலத்தை குறிக்கிறார். இவர் பொதுவாக ஒரு பாம்புடன் இணைந்த ஆமை உருவத்துடன் சித்தரிக்கப்படுகிறார்.

  

சுவான்வு இருண்ட நிற ஏகாதிபத்திய ஆடைகளை அணிந்த ஒரு போர்வீரனாக சித்தரிக்கப்படுகிறார். இவரது இடது கை குவான் யூவின் கை முத்திரையைப் போலவே உள்ள "மூன்று மலை முத்திரையை" பிடித்துள்ளது. அதே நேரத்தில் இவரது வலது கை ஒரு வாளைப் பிடித்துள்ளது, இது அவருக்கு சொந்தமானது என்று கூறப்படுகிறது. இவர் எட்டு அழியாதவர்களில் ஒருவர் என்று கூறப்படுகிறது. இவர் பிறந்த நாள் மூன்றாவது சந்திர மாதத்தின் மூன்றாம் நாளில் கொண்டாடப்படுகிறது.

  

இந்தோனேசியாவில், ஏறக்குறைய ஒவ்வொரு தாவோயிஸ்ட் கோவிலிலும் இவருக்கு ஒரு பலிபீடம் உள்ளது. இவரை வழிபட்ட முதல் கோயில் மத்திய ஜாவாவின் ஜெபராவில் உள்ள வெலஹான் டவுனில் உள்ள கோயில் என்று கதை கூறுகிறது. மத்திய ஜாவாவின் செமராங் சிட்டியில் உள்ள ஜெராஜென் மற்றும் புகங்கன் ஆகிய இடங்களில் உள்ள கோயில்கள் அவருக்கு நினைவாக கட்டப்பட்ட கோயில்கள். ஆண்டுதோறும் சீன நாட்காட்டியின் 2 வது மாதம் 25 வது நாள் அவரது திருவிழா கொண்டாடப்படுகிறது.

தாய்லாந்து மக்களிடையே இவர் *சாவோ போ சூயா* (புலி கடவுள்) அல்லது *துவா லாவோ யா* (பெரிய தெய்வம்) அறியப்படுகிறார். நாட்டில் அவரை வழிபடும் பல ஆலயங்கள் உள்ளன மற்றும் மிகவும் பிரபலமான ஆலயம் தாய்லாந்துப் பெருவூஞ்சல் சுற்றுப்புறத்திற்கு அருகிலுள்ள பாங்காக்கின் சான் சாவ் ஃபோ சூயா ஆகும். குறிப்பாக சீனப் புத்தாண்டு தினத்தில் இந்த ஆலயம் தாய்லாந்து மற்றும் சீனர்களால் வழிபடப்படுகிறது.

மேற்கோள்கள்
-----------

1. ↑  Dugu Qiubai (2011-06-20). ตั่วเหล่าเอี๊ย มีความเป็นมาอย่างไร [How is Xuanwu source]. *Pantip.com* (in தாய்). பார்க்கப்பட்ட நாள் 2019-01-15.
***சிவகாசி*** (*Sivakasi*) ஆம் ஆண்டு வெளிவந்த 2005 தமிழ்த் திரைப்படமாகும். பேரரசு இயக்கத்தில் வெளிவந்த இத்திரைப்படத்தில் விஜய், அசின், பிரகாஷ் ராஜ் மற்றும் பலர் நடித்திருந்தனர்.

வகை
---

மசாலாப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

தங்கை மீது பாசம் உள்ளவரகாத் திகழும் சிவகாசி (விஜய்) தனது சிறுவயதிலேயே குடும்பத்தில் ஏற்படும் பிரச்சனைகள் காரணமாக குடும்பத்தை விட்டுப் பிரிந்து தனியே குடித்தனம் நடத்துகின்றார் சிவகாசி.ஒரு உணவு விடுதியை நடத்திவரும் சிவகாசி அங்கு வரும் ஹேமாவா விரும்பப்படுகின்றார்.எவ்வளவு எடுத்துக் கூறியும் ஹேமா தன் மனதை மாற்றிக்கொள்ளாது சிவகாசியுடனே தங்கியும் இருக்கின்றார்.பின்னர் தனது குடும்பக் கதையினை ஹேமாவிற்குக் கூறும் சிவகாசி தனது தங்கையினைப் பார்ப்பதற்காக ஹேமாவின் விருப்பத்தின்படி தங்கை வாழும் ஊருக்குச் செல்கின்றார்.அங்கு தனது தங்கையின் குடும்பம் சிவகாசியின் அண்ணனான உடயப்பாவினால் (பிரகாஷ் ராஜ்) நடுத்தெருவுக்குக் கொண்டுவரப்படுவதை அறியும் சிவகாசி தான் யார் என்பதன் உண்மையினை தெரிவிக்காத வண்ணம் அண்ணன் உடயப்பாவிடமிருந்து பல விடயங்களை அரங்கேற்றுகின்றார் சிவகாசி.இறுதியில் தன் அண்ணனுக்குப் போட்டியாக அரசியலில் போட்டியிடும் சிவகாசி அத்தேர்தலில் வெற்றியும் பெறுகின்றார் என்பதும் குறிப்பிடத்தக்கது.

துணுக்குகள்
-----------

* ஆர்காட்டு நீதிமன்றத்தின் தீர்ப்பின் படி வக்கீல்களினைப் பற்றி தவறாகத் இத்திரைப்படம் எடுக்கப்பட்டிருப்பதனால் நடிகர் விஜயை கைது செய்வதற்காக ஜூன் 10 2006 அன்று தீர்மாண்ம் கொண்டு வரப்பட்டது.மேலும் பல வக்கீல்கள் விஜய்க்கு எதிராக ஆர்ப்பாட்டம் செய்து அவரது உருவப் பொம்மையினை எரித்தனர் என்பதும் குறிப்பிடத்தக்கது.

வெளியிணைப்புகள்
---------------

* சிவகாசி

| * பா
* உ
* தொ
பேரரசு இயக்கிய திரைப்படங்கள் |
| --- |
| *திருப்பாச்சி* (2005)  **·**  *சிவகாசி* (2005)  **·**  *திருப்பதி* (2006)  **·**  *தர்மபுரி* (2006)  **·**  *பழனி* (2008)  **·**  *திருவண்ணாமலை* (2008)  **·**  *திருத்தணி* (2012)  **·**  *சாம்ராஜ்யம் 2* (2015) (மலையாளம்) |
**நான்கு பரலோக மன்னர்களின் மண்டபம்** அல்லது **நான்கு பரலோக மன்னர்கள் மண்டபம்** ("ஹால் ஆஃப் ஹெவன்லி கிங்ஸ்") என்று குறிப்பிடப்படும், சீன புத்த கோவில்களில் சான்மென் கதவில் உள்ள ஒரு முக்கியமான மண்டபம் மற்றும் மண்டபத்தில் பொறிக்கப்பட்ட சதுர்மகாராசாக்கள் சிலைகள் காரணமாக பெயரிடப்பட்டது.

மைத்ரேய புத்தர் நான்கு பரலோக மன்னர்களின் மண்டபத்தில் பொறிக்கப்பட்டுள்ளது மற்றும் அவரது சிலையின் பின்புறத்தில் வடக்கு மகாவீரர் மண்டபத்தை எதிர்கொள்ளும் ஸ்கந்த போதிசத்துவரின் சிலை உள்ளது. புத்த மதத்தில், மைத்ரேய புத்தர், மேலும் எதிர்கால புத்தர் சாக்யமுனியின் வாரிசு ஆவார். சீன பௌத்தத்தின் வரலாற்றில், மைத்ரேய புத்தர் அழகான உருவத்தைக் கொண்டுள்ளார், அதில் அவர் தலையில் ஒரு கொரோனெட்டையும், அவரது உடலில் யிங்லுவோ (瓔珞) அணிந்துள்ளார் மற்றும் அவரது கைகள் முத்திரைகளில் வடிவம் காட்டுகின்றன. சாங்-வம்சத்தின் *புகழ்பெற்ற துறவிகளின் வாழ்க்கை வரலாறுகள்* படி (*சுங் காவோ-செங் சுவான்*), பிற்கால லியாங் வம்சத்தில் (907-923), மிங்கின் ஃபெங்ஹுவாவில் "கிசி" (契此和尚) என்ற ஒரு கொழுத்த மற்றும் பெரிய வயிறு கொண்ட துறவி இருந்தார் (இப்போது ஜெஜியாங்). தோளில் சாக்கு மூட்டையைச் சுமந்துகொண்டு, எப்போதும் சந்தைகளிலும் தெருக்களிலும் சிரித்துக் கொண்டே பிச்சை எடுப்பார். எனவே உள்ளூர் மக்கள் அவரை "தி சாக் மாங்க்" (布袋和尚) என்று அழைத்தனர். அவர் தனது பரிநிர்வாணத்தை அடைந்ததும், அவர் ஒரு புத்த கதாவை கூறினார்: "மைத்ரேயா, உண்மையான மைத்ரேயா, ஆயிரக்கணக்கான கோடிக்கணக்கான வெளிப்பாடுகளைக் கொண்டிருக்கிறார், அவர்களே அவரை அடையாளம் காணாவிட்டாலும் கூட, அவர்களின் காலத்து மக்களுக்கு அடிக்கடி அறிவுறுத்துகிறார்." (彌勒真彌勒，分身百千億，時時示世人，世人總不識。 ) எனவே அவர் மைத்ரேய புத்தரின் வெளிப்பாடாகக் காணப்பட்டார். அப்போதிருந்து, சீன புத்த கோவில்களில், மைத்ரேயர் சிலைகள் ஒரு பெரிய கொழுத்த துறவியின் உருவத்தில் பெரிய தலை மற்றும் காதுகளுடன், அவரது மேல் உடலை வெளிப்படுத்தி குறுக்கு கால்களுடன் சிரிக்கின்றன.

அவருக்குப் பின்னால் இருக்கும் ஸ்கந்த போதிசத்துவர் புத்த கோவில்களின் தர்மபாலர் ஆவார். மைத்ரேய புத்தரைப் போலவே, ஸ்கந்த போதிசத்துவரின் உருவம், கவசங்களை அணிந்து, கையில் வஜ்ராவை வைத்திருந்த அழகான பண்டைய சீன தளபதியாக மாறியுள்ளது.

நான்கு சொர்க்க அரசர்களின் சிலைகள் நான்கு சொர்க்க மன்னர்கள் மண்டபத்தின் இடது மற்றும் வலது புறத்தில் பொறிக்கப்பட்டுள்ளன. கிழக்கு திருதராஷ்டிரா (வெள்ளை ஆடைகள் மற்றும் கவசம் அணிந்துள்ளார் மற்றும் ஒரு பைபா, சீனப் பறிக்கப்பட்ட சர இசைக்கருவி, அவரது கையில் உள்ளது), தெற்கில் உள்ள விராட்கா (நீல நிற ஆடைகள் மற்றும் கையில் வாள்), மேற்கு விருபாக்ஷா (சிவப்பு நிற ஆடைகளை அணிந்துள்ளார், நாகம் அல்லது பாம்பைக் கையில் சுற்றிக் கொண்டுள்ளார்) மற்றும் வடக்கு வைஷ்ரவணன் (பச்சை நிற ஆடை மற்றும் அவரது இடது கையில் சுண்டெலி ). நான்கு பரலோக ராஜாக்கள் மேரு மலையில் வசிப்பதாகக் கூறப்படுகிறது, மேலும் அவர்களின் பணி முறையே உலகைப் பாதுகாப்பதாகும்.

மேற்கோள்கள்
-----------

1. ↑  Zi Yan (2012-08-01). Beijing.
2. ↑  Wei Ran (2012-06-01). *Buddhist Buildings*. Beijing: China Architecture & Building Press. பன்னாட்டுத் தரப்புத்தக எண்:9787112142880.
3. ↑  Han Xin (2006-04-01). *Well-Known Temples of China*. Shanghai: The Eastern Publishing Co. Ltd. பன்னாட்டுத் தரப்புத்தக எண்:7506024772.
**சஞ்சனா சாரதி** ( Sanjana Sarathy ) ஒரு இந்திய நடிகையும், வடிவழகியும் ஆவார். முக்கியமாக தமிழ் திரையுலகில் பணிபுரிகிறார். 2012 ஆம் ஆண்டு வெளியான தமிழ் திரைப்படமான துப்பாக்கியில் நடிகர் விஜயின் சகோதரியாக சிறிய பாத்திரத்திற்காக இவர் மிகவும் பிரபலமானவர். சின்தால், அமேசான் ஃபயர்ஸ்டிக், 7அப், பிஸ்ஸா ஹட், ஏவிடி டீ, 7யுபி மெட்ராஸ் கிக் மற்றும் ஏஸ்2த்ரீ போன்ற பல பொருட்களுக்கும் இவர் தோன்றியுள்ளார்.

ஆரம்ப வாழ்க்கை மற்றும் கல்வி
----------------------------

சஞ்சனா விஜய் சாரதி மற்றும் ராஜி ஆகியோர்க்கு 25 ஜூலை 1995 இல் பிறந்தார். சென்னை செயின்ட் மைக்கேல் அகாதமியில் பள்ளிப்படிப்பை முடித்தார். பின்னர், இளம் அறிவியல் பட்டம் பெற்றார். சென்னை, எம். ஓ. பி. வைணவ மகளிர் கல்லூரியில் ஊடக மின்னணுத் துறையில் முதுகலைப் பட்டம் பெற்றார். சென்னை அண்ணா பல்கலைக்கழகத்தில் ஊடக மின்னணு படிப்பை முடித்துவிட்டு, ஆங்காங்கில் செய்தி ஊடக நிறுவனத்தில் பணியாற்றத் தொடங்கினார்.

தொழில்
------

சஞ்சனா பாலாஜி சக்திவேல் இயக்கிய வழக்கு எண் 18/9 படத்தின் மூலம் நடிகையாக அறிமுகமானாலும், விஜய் நடித்த துப்பாகியில் அவரது தங்கையாக நடித்ததன் மூலம் பிரபலமானார். இவர் இசைக் காணொளி, 7அப் மெட்ராஸ் கிக் சீசன் 2 - *ஆவிழையில்* தோன்றுகிறார். 2019 ஜீ5 வலைத் தொடரான *ஃபிங்கர்டிப்*பில் தனது நடிப்பிற்காக பாராட்டப்பட்டார்.

சஞ்சனா தற்போது "நினைவோ ஒரு பறவை" படத்தில் கதாநாயகியாக பணிபுரிகிறார். இதில் *ஜம்ப் கட்ஸ்* - ஹரி பாஸ்கர்  முக்கிய வேடத்தில் நடித்துள்ளார்.

சஞ்சனா *சாட்டர்பாக்ஸ்* என்ற தனது சொந்த ஒப்பனை நிறுவனத்தை நடத்தி வருகிறார். யுவன் சங்கர் ராஜாவின் 2019 அமெரிக்க சுற்றுப்பயணத்தின்போது இவர் அவருடன் பயணம் செய்தார்.

சான்றுகள்
---------

1. ↑  Jagannathan, Sahithya (2018-05-12). "No Filter: This mother-daughter duo makes everyone feel really jealous". *dtNext.in* (in ஆங்கிலம்). Archived from the original on 2 December 2020. பார்க்கப்பட்ட நாள் 2020-02-09.
2. ↑  Balu, Aparajitha (2019-09-10). "Fingertip Review: Welcome Change In The Tamil Television Landscape". *Silverscreen.in* (in அமெரிக்க ஆங்கிலம்). பார்க்கப்பட்ட நாள் 2020-02-26.
3. ↑  "Serial Chiller: Zee5's Fingertip is a highly relatable, acutely watchable series about modern Tamil lives- Entertainment News, Firstpost". *Firstpost* (in ஆங்கிலம்). 2019-09-03. பார்க்கப்பட்ட நாள் 2020-02-26.
4. ↑  "YouTuber Hari Bhaskar makes his film debut". *The New Indian Express*. பார்க்கப்பட்ட நாள் 2020-02-09.
5. ↑  "YouTuber Jump Cuts Hari Bhaskar makes his film debut". *சினிமா எக்ஸ்பிரஸ்*. பார்க்கப்பட்ட நாள் 2020-02-09.
6. ↑  "Get your summer swagger on with this 24-year-old Chennai stylist's new collection". *www.indulgexpress.com*. பார்க்கப்பட்ட நாள் 2020-02-09.
7. ↑  "Vijay Sethupathi to be part of Yuvan's US music tour - Times of India". *The Times of India* (in ஆங்கிலம்). பார்க்கப்பட்ட நாள் 2020-02-26.

வெளி இணைப்புகள்
---------------

* ஐ.எம்.டி.பி இணையத்தளத்தில் சஞ்சனா சாரதி
**வித்திலை இல்லா தாவரங்கள்** (Acotyledon) என்பது பொதுவாக விதை தாவரங்களை குறிப்பதாகும். இந்த தாவரங்களில் வித்திலைகள் இல்லை. உதாரணமாக ஆர்க்கிட், தூத்துமக் கொத்தான் போன்ற வகைத் தாவரங்களை குறிப்பிடலாம். ஆர்கிட் தாவர விதைகள் மிகச்சிறியதாகவும், முழுமையாக வளர்ச்சி அடையாத கருவையும் கொண்டிருக்கும். எனவே இவை ஆரம்ப கால உணவுக்கு வேரகப்பூஞ்சைகளை சார்ந்து இருக்கும். இவை பூஞ்சை சார்பூட்ட உயிரிகள் என அழைக்கப்படுகின்றன.

பத்தொன்பதாம் ஆம் நூற்றாண்டு மற்றும் அதற்கு முன்னர் சில ஆசிரியர்கள் பெரணி, மாஸ், போன்ற விதைகள் இல்லாத தாவரங்களை வித்திலை இல்லாத தாவர வகையில் சேர்த்தனர், வேறுசில ஆசிரியர்கள் வித்திலை இல்லாத, விதைகள் உடைய தாவரங்களை வித்திலை இல்லா தாவர வகையில் சேர்த்தனர்.

பூக்கும் தாவரங்கள் இரு பெரும் பிரிவாகப் பிரிக்கப்பட்டுள்ளன, அவை, ஒருவித்திலைத்தாவரங்கள், இருவித்திலைத்தாவரங்கள் ஆகும். ஒருவித்திலைத்தாவரங்களில் ஒரு வித்திலை மட்டும் காணப்படும். அது விதையில் சேமிக்கப்பட்டுள்ள உணவை உறிஞ்சி கொடுக்கும் பணியை மட்டும் செய்கிறது, மேலும் வளர்ச்சி அடைவதில்லை. இருவித்திலைத்தாவரங்களில் உள்ள இரு வித்திலைகளும் இலை போல வளர்ச்சி அடைகின்றன. ஊசியிலை மரங்கள், விதைமூடியிலி தாவரங்களில் மலர்கள் தோன்றுவதில்லை, அனால் அவற்றின் விதைகளில் இரண்டு அல்லது இரண்டுக்கு மேற்பட்ட வித்திலைகள் காணப்படுகின்றன.

சான்றுகள்
---------

1. ↑  "acotyledon", *Webster's Revised Unabridged Dictionary*, 1913, archived from the original on 2012-07-10, பார்க்கப்பட்ட நாள் 2017-06-23
2. ↑  William Thomas Brande (1842), "acotyledons", *A Dictionary of Science, Literature, & Art*, p. 11
3. ↑  John Lindley, Thomas Moore, ed. (1866), "acotyledons", *The treasury of botany*
4. ↑  Noah Webster (1828), "acotyledon", *American Dictionary of the English Language*
**பெக்ஜாதி மகமூதா நசீர்** (*Beggzadi Mahmuda Nasir*; 16 ஏப்ரல் 1929-3 நவம்பர் 2015) ஒரு வங்காளதேசக் கல்வியாளர் ஆவார். இவர் 1956 முதல் 1992 வரை மத்திய மகளிர் கல்லூரியின் நிறுவன முதல்வராகவும், பின்னர் மத்திய மகளிர் பல்கலைக்கழகத்தின் துணைவேந்தராகவும் பணியாற்றினார். 2001ஆம் ஆண்டில் வங்கதேச அரசாங்கத்தால் பேகம் ரோக்கியா பதக்கம் இவருக்கு வழங்கப்பட்டது. 2002ஆம் ஆண்டில் வங்கங்களா அகாதமியின் கவுரவ உறுப்பினராகத் தேர்ந்தெடுக்கப்பட்டார்.

கல்வி
-----

நசீர் 1947-இல் கொல்கத்தா பெருமாட்டி பிரபோர்ன் கல்லூரியில் இளங்கலைப் பட்டமும், 1950-இல் டாக்கா பல்கலைக்கழகத்தில் ஆங்கில இலக்கியத்தில் முதுகலைப் பட்டமும் பெற்றார்.

தொழில்
------

நசீர் 1951ஆம் ஆண்டில் தங்காயில் உள்ள குமுதினி கல்லூரி ஆங்கில விரிவுரையாளராகத் தனது வாழ்க்கையைத் தொடங்கினார். 1956-ஆம் ஆண்டில், டாக்காவில் மத்திய மகளிர் கல்லூரியை நிறுவினார். 1993-ஆம் ஆண்டில், இவர் வங்காளதேசத்தின் முதல் பெண்கள் பல்கலைக்கழகமான மத்திய மகளிர் பல்கலைக்கழகத்தை நிறுவினார். 1976 முதல் 1986 வரை ஜகாங்கீர்நகர் பல்கலைக்கழகத்தின் ஆட்சிக்குழு உறுப்பினராகவும், 1965 முதல் 1970 வரை டாக்கா பல்கலைக்கழகத்தின் பேரவை உறுப்பினராகவும் கல்விக்குழு உறுப்பினராகவும் இருந்தார்.

விருதுகள்
---------

* பேகம் ரோக்கியா பதக்கம் (2001)
* ஆனான்யா டாப் டென் விருது (2001)

வாழ்க்கை
--------

நசீர், ஜெகந்நாத் கல்லூரி ஆங்கிலத் துறையின் முன்னாள் தலைவரான ஏ. ஏ. அப்துல் மதீனை மணந்தார். இவர் 3 நவம்பர் 2015 அன்று இசுகொயர் மருத்துவமனையில் இறந்தார்.

மேற்கோள்கள்
-----------

1. ↑  Chowdhury, Promiti (8 July 2012). "Empowering Girls through Education". Archived from the original on 13 September 2017. பார்க்கப்பட்ட நாள் 12 September 2017.
2. ↑  Khan, Tamanna (23 July 2010). "Brabourne's Bengali Muslim Women : Holding the Mast of Education" இம் மூலத்தில் இருந்து 28 December 2019 அன்று. பரணிடப்பட்டது... பார்த்த நாள்: 12 September 2017.
3. 1 2 3  "Prof Beggzadi passes away". 3 November 2015.. பார்த்த நாள்: 12 September 2017.
4. ↑  পুরস্কারপ্রাপ্তদের তালিকা [Winners list] (in Bengali). Bangla Academy. பார்க்கப்பட்ட நாள் 31 July 2017.
5. ↑  "Beggzadi Mahmuda Nasir (Bangladesh)".. பார்த்த நாள்: 12 September 2017.
6. 1 2  "Prof Beggzadi passes away". Bangladesh Sangbad Sangstha. 2 November 2015 இம் மூலத்தில் இருந்து 12 September 2017 அன்று. பரணிடப்பட்டது.. .
சகோதரிகள் தீவு, சிங்கப்பூரின் தெற்கில் அமைந்து இருக்கும் இரண்டு தீவுகலாகும். முதல் தீவான புலாவ் சுபர் லவுத், 9.6 ஏக்கர் பரப்பளவில் அமைந்துள்ள பெரிய சகோதரியின் தீவாகும். புலாவ் சுபர் தராத் என்று அழைக்கப்படும் இரண்டாவது தீவானது 4.2 ஏக்கர் பரப்பளவு கொண்டதாகும்.
இந்த இரண்டு தீவுகளும் ஒரு சிறிய இடைவெளியில் உள்ளன. இந்த இடைவெளியில் கடலில் நீரோட்டம் அதிகமாக உள்ள காரணத்தால் இங்கு நீந்துவது ஆபத்தானதாகும்.

புராணக்கதை
----------

முன்பு இங்கு வாழ்த்து வந்த ஒரு விதவையின் இரண்டு மகள்களே இந்த தீவாக கூறுகின்றனர். சிலர் அவர்கள் குளிக்கும் பொழுது ஒருவர் சிக்கிக்கொள்ள மாற்றவர் அவளை காப்பாற்ற முயன்று இருவரும் இறந்து பின் தீவாக ஆனதாக கதை உண்டு. சிலர் புயலில் சிக்க இருவரும் ஆளுக்கு ஒரு தீவில் கரை ஒதுங்கியதால் இந்த பெயர் ஏற்பட்டது 
என்றும் கூறுவார்.

இன்று
-----

அழகிய கடற்கரையை கொண்டுள்ள இந்த தீவுகள் சுற்றுலா செல்ல ஈற்ற இடங்களாகும். பல கடல்வாழ் உயிரினங்களுடன், நீள வால் குரங்குகளும் இங்கு காணப்படுகின்றன.

மேற்கோள்கள்
-----------

* 
* 
* 

| * பா
* உ
* தொ
 சிங்கப்பூர் தீவுகள் |
| --- |
| தீவுகள் | 
* உபின் தீவு
* உஜோங் தீவு
* குசு தீவு
* குட்டி புக்கும் தீவு
* சகோதரிகள் தீவு
* சமுளுன் தீவு
* சனாங்கு தீவு
* சாத்துமு தீவு
* சுடோங் தீவு
* செந்தோசா
* செமகாவு தீவு
* செராங்கூன் தீவு
* தவளை தீவு
* தெக்கோங் தீவு
* தேகுகொர் தீவு
* பலாவான் தீவு
* பவாயி தீவு
* பஜாவு தீவு
* பியோலா தீவு
* பிரானித் தீவு
* புக்கும் தீவு
* புனித ஜான் தீவு
* பூசிங் தீவு
* பெத்ரா பிராங்கா
* பேய் தீவு
* ஜோங் தீவு

 |
**சு. வில்வரத்தினம்** (1950 - டிசம்பர் 9, 2006) 1970 களிலே எழுத ஆரம்பித்து 1980 களில் முக்கியமான எழுத்தாளராகப் பரிணமித்தவர். **சு.வி**  என்ற பெயரால் அறியப்படுபவர்.

வாழ்க்கைக் குறிப்பு
-------------------

யாழ்ப்பாணம் புங்குடுதீவைப் பிறப்பிடமாகக் கொண்ட வில்வரத்தினம், ஈழத்தி்ன் இலக்கிய சிந்தனையாளராகிய மு. தளையசிங்கத்தின் கருத்துக்களால் ஈர்க்கப்பட்டவர். இவருடைய கவிதைகள் மொத்தமாக *உயிர்த்தெழும் காலத்துக்காக* என்ற தொகுதியாக 2001 இலே வெளியானது. *மரணத்துள் வாழ்வோம்* தொகுதியிலேயும் இவரது கவிதைகள் இடம்பெற்றுள்ளன. *Lutesong and Lament: Tamil Writing from Sri Lanka* தொகுதியிலே இவரது கவிதை ஒன்று ஆங்கில வடிவிலே வெளிவந்துள்ளது. தமிழ்த் தேசிய விடுதலைப் போராட்டத்தில் உறுதியான பற்றுக்கொண்ட கவிஞரான இவர் தனது கவிதைகளில் அதற்கே முதன்மை இடத்தை வழங்கி வந்தார்.

இவரது *காற்றுவழிக் கிராமம்* என்னும் கவிதைத் தொகுதி விபபி சுந்திர இலக்கிய அமைப்பின் 1995 ஆம் ஆண்டிற்கான சிறந்த கவிதை நூலுக்கான விருதினை பெற்றுக் கொண்டது. இவர் கவிதைகளையும் பாடல்களையும் சிறப்பாகப் பாடும் வல்லமை பொருந்தியவரும்கூட.

வில்வரத்தினம் இடம்பெயர்ந்து 1991 ஆம் ஆண்டு முதல் திருகோணமலையில் வாழ்ந்து வந்தார். அங்குள்ள கல்வித் திணைக்களத்தில் பணியாற்றினார். 2 பிள்ளைகளின் தந்தை ஆவார். சிறிது காலம் நோய்வாய்ப்பட்டிருந்த வில்வரத்தினம் கொழும்பில் 9 டிசம்பர் 2006 அன்று தனது 56வது வயதில் காலமானார்.

நாட்டுப்பற்றாளர் விருது
-----------------------

தமிழீழ விடுதலைப் போராட்டத்திற்கு வழங்கிய பங்களிப்புகளுக்காக கவிஞர் சு.வில்வரத்தினம் அவர்கள் தமிழீழ விடுதலைப் புலிகளால் நாட்டுப்பற்றாளர் விருது வழங்கி கௌரவிக்கப்பட்டார்.

படைப்புகள்
----------

| ஆண்டு | தலைப்பு | வகை | பதிப்பகம் |
| --- | --- | --- | --- |
| 1985 | *அகங்களும் முகங்களும்* | கவிதைத் தொகுதி | அலை வெளியீடு |
| 1995 | *காற்றுவழிக்கிராமம்* | ஆகவே பதிப்பகம் |
| காலத்துயர் | வி. ஜே. பதிப்பகம் |
| 2000 | *நெற்றிமண்* |  |
| 2001 | *உயிர்த்தெழும் காலத்துக்காக* | விடியல் பதிப்பகம் |
| 2004 | *புதுத்துளிர் நூறு*(இணை ஆசிரியர்: செல்லையா யோகராசா) | பண்பாட்டலுவல்கள் திணைக்களம் 
(வடக்கு கிழக்கு மாகாணம்) |
| 2005 | *வாசிகம்* | கூடல் வெளியீடு |

நூலகம் திட்டத்தில் இவரது நூல்கள்
--------------------------------

* அகங்களும் முகங்களும் - நூலகம் திட்டம் பரணிடப்பட்டது 2006-05-10 at the வந்தவழி இயந்திரம்
* காற்றுவழிக் கிராமம் - நூலகம் திட்டம் பரணிடப்பட்டது 2006-05-10 at the வந்தவழி இயந்திரம்
* உயிர்த்தெழும் காலத்திற்காக - நூலகம் திட்டம் பரணிடப்பட்டது 2007-09-30 at the வந்தவழி இயந்திரம்

வெளி இணைப்புக்கள்
-----------------

* சு. வில்வரத்தினம் (*சோமி*யின் நினைவுப்பதிவு)
* சு. வில்வரத்தினம் (*டிசே*யின் நினைவுப்பதிவு)
* கரைவு (*கந்தையா இரமணிதரனின்* நினைவுப்பதிவு)
* சு. வில்வரத்தினம் குரல் பதிவு
[*தொடர்பிழந்த இணைப்பு*]
* என்பிலிகளுக்கு - சு.வி.யின் கவிதை
* என்னைக் கவர்ந்தவர்கள் - 5 (கவிஞ்ர் சு.வில்வரத்தினம்)- (*கே.எஸ்.பாலச்சந்திரனின் நினைவுப்பதிவு*)
**அண்ணாமலை ரெட்டியார்** (1865 - 1891) *காவடிச் சிந்தின் தந்தை* என அழைக்கப்படுபவர். நினைத்த மாத்திரத்தில் எந்தப் பொருளைப்பற்றியும் சிறப்பாக உடனேயே பாடக்கூடிய வல்லமை பெற்றவர். தமிழில் மிகச் சிக்கலான பாடல்களையும்கூட பாடி சாதனை புரிந்தவர்.
தமிழில் முதன்முதலில் வண்ணச்சிந்து பாடியதால் காவடிச் சிந்தின் தந்தை அழைக்கப்படுகிறார்.

பிறப்பும் கல்வியும்
-------------------

அண்ணாமலை ரெட்டியார் தென்காசி மாவட்டம், சங்கரன் கோவில் ஊரை அடுத்துள்ள சென்னிகுளத்தில் பிறந்தார். திருநெல்வேலி இராமசாமிக் கவிராயரிடம் கல்வி கற்று, பின்னர் ஊற்றுமலை ஜமீந்தார் சுந்தரதாஸ் பாண்டியனின் சமஸ்தான வித்துவானாக விளங்கினார்.

பதினெட்டு வயதிலேயே ஊற்று மலைக்குச் சென்று, அங்கு குறுநிலத் தலைவராக இருந்த இருதயாலய மருத்தப்பத் தேவரின் அரசவைப் புலவராகவும் இருந்தார்.

இயற்றியவை
---------

1. காவடிச் சிந்து
2. வீரை தலபுராணம்
3. வீரை நவநீத கிருஷ்ணசாமி

```
 பதிகம்
```

4. கோமதி அந்தாதி 

சங்கரன் கோவில் திரிபந்தாதி

கருவை மும்மணிக்கோவை

ஆகியவற்றை இயற்றினார். ஊற்றுமலை ஜமீன்தார் இருதயாலய மருதப்ப தேவரால் ஆதரிக்கப்பட்டவர்.

காவடிச்சிந்து பாடல் பகுதி
-------------------------

தெள்ளுதமி ழுக்குதவு சீலன், - துதி

செப்பணாம லைக்கும் அனு கூலன் - வளர்
செழிய புகழ்விளைத்த கழுகு மலைவளத்தை

தேனே! சொல்லு வேனே.
வெள்ளிமலை யொத்தபல மேடை, - முடி

மீதினிலே கட்டுகொடி யாடை, - அந்த
வெய்யவன் நடத்திவரு துய்யஇர தப்பரியும்

விலகும் படி இலகும்.

மறைவு
-----

இவர் நோய் காரணமாக 1891-இல், தம் 26-ஆம் வயதில் காலமானார்.

மேற்கோள்கள்
-----------

1. ↑  காவடிச் சிந்து புகழ் அண்ணாமலை ரெட்டியார்

கருவிநூல்
---------

* அண்ணாமலை ரெட்டியார் காவடிச்சிந்து
**அனிதா பிரதாப்** (*Anita Pratap*, பிறப்பு: டிசம்பர் 23, 1958) செய்தியாளரும் எழுத்தாளருமான இவர் டைம் இதழ் மற்றும் சி.என்.என் தொலைக்காட்சி சேவை போன்றவற்றில் பணியாற்றியவர். மேலும் போர்ச்சூழல்கள் நிறைந்த பிரதேசங்களில் போராளிகளின் வேண்டுதல்களையும் உயர்ந்த சமூகத்தினால் ஒடுக்கப்படும் சமூகத்தினரின் போராட்டங்கள் பற்றியும் இலங்கை, இந்தியா, ஆப்கானிஸ்தான் போன்ற பல பகுதிகளில் சென்று பலதரப்பட்டவர்களையும் பேட்டி எடுத்ததில் பெருமைக்குரியவர். விடுதலைப்புலிகளின் தலைவர் பிரபாகரனைச் சந்தித்துப் பேட்டி எடுத்தவரென்பதும் குறிப்பிடத்தக்கது. மேலும் இலங்கை அரசு மற்றும் விடுதலைப்புலிகளின் போர்க்கொள்கைகள் மற்றும் தமிழீழ மக்களின் அன்றாட வாழ்க்கைத் தேவைகளின் இன்னல்கள் போன்றவற்றை தனது அனுபவத்தில் வெளிப்படுத்தும் விதமாக இவரால் வெளியிடப்பட்ட *ஜலாண்ட் ஒஃவ் பிளட்* (*Island of blood*) நூல் மிகுந்த வரவேற்பைப் பெற்ற நூல் வெளியீடாகும். 2013ல் சிறிரத்தன என்ற உலக அளவிலான விருது கேரள கலா கேந்திரத்தால் அளிக்கப்பட்டது. கேரளாவிலுள்ள எர்ணாகுளம் மக்களவை தொகுதிக்கு ஆம் ஆத்மி கட்சி சார்பாக 2014 தேர்தலில் போட்டியிட்டார்.

தொடக்க வாழ்க்கை
---------------

அனிதா சைமன் என்று கோட்டயத்தில் சிரிய கத்தோலிக குடும்பத்தில் பிறந்தார். இவரின் தந்தை டாடா குழுமத்தில் பணியாற்றினார். பல்வேறு இடங்களில் அவர் பணிபுரிந்ததால் குழந்தையாக இருந்தபோது அனிதா பதினொரு ஆண்டுகளில் ஏழு பள்ளிகளில் மாற்றி மாற்றி படிக்க வேண்டியிருந்தது. அவர் கேம்பிரிச் படிப்பை கொல்கத்தாவிலுள்ள லார்டோ பள்ளியில் முடித்தார். அவரது இளங்கலை படிப்பை டெல்லியிலுள்ள மிரண்டா அவுசில் 1978ல் நிறைவு செய்தார். இதழியல் பட்டயத்தை பெங்களூர் பல்கலைக்கழகத்தில் நிறைவு செய்தார்

மேற்கோள்கள்
-----------

1. ↑  Balakrishnan, Suneetha (6 March 2013). "Together we rise". *The Hindu* இம் மூலத்தில் இருந்து 22 April 2013 அன்று. பரணிடப்பட்டது... பார்த்த நாள்: 21 April 2013.
2. ↑  Graham P. Chapman (2012). *The Geopolitics of South Asia (Epub) from Early Empires to the Nuclear Age*. Ashgate Publishing, Ltd.. பக். 296. பன்னாட்டுத் தரப்புத்தக எண்:978-1-4094-8807-1. .
3. ↑   *Postcolonial Insecurities: India, Sri Lanka and the Question of Nationhood*. University of Minnesota Press. 1999. பக். 277. பன்னாட்டுத் தரப்புத்தக எண்:978-0-8166-3329-6. .

வெளி இணைப்புகள்
---------------

* அனிதா பிரதாப்பின் அதிகாரப்பூர்வத் தளம்
**மெகபூபா முப்தி** (Mehbooba Mufti) (பிறப்பு: 22 மே 1959 ) இந்தியாவின், ஜம்மு காஷ்மீர் மாநிலத்தின் பத்தாவது மற்றும் கடைசி முதலமைச்சராக 4 ஏப்ரல் 2016 அன்று பதவி ஏற்றவர். இவர் அனந்தநாக்கின் அக்ரான் நவ்போரா கிராமத்தில் 1959ம் ஆண்டில் பிறந்தவர். தற்போது ஜம்மு காஷ்மீர் மக்களின் சனநாயக கட்சியின் தலைவரும், காஷ்மீர் மாநில ஒரே பெண் முதல்வரும் ஆவார். முன்னாள் இந்திய நடுவண் அரசின் உள்துறை அமைச்சரும், ஜம்மு காஷ்மீர் மாநில முன்னாள் முதல்வருமான இவரது தந்தை முப்தி முகமது சையத், பாரதிய ஜனதா கட்சியுடன் கூட்டணி அமைத்து மீண்டும் 1 மார்ச்சு 2016 அன்று ஜம்மு காஷ்மீர் மாநில முதல்வராகப் பதவி ஏற்றார்.

இவரது சகோதரி ருபையா என்பவர் 1989ம் ஆண்டில் தீவிரவாதிகளால் கடத்தப்பட்டு பின் விடுவிக்கப்பட்டார். மெகபூபா 14வது மக்களவையில் (2004-2009) அனந்தநாக் நாடளுமன்ற தொகுதியிலிருந்து தேர்ந்தெடுக்கப்பட்டவர். மீண்டும் 2014ம் ஆண்டில் அதே தொகுதியில் நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

இவருக்கு இல்டிஜா மற்றும் இர்டிகா என்ற இரு பெண் குழந்தைகள் பிறந்த பின் தன் கணவரை திருமணமுறிவு செய்துவிட்டு தனியாக அரசியல் வாழ்க்கை நடத்தி வருகிறார்.

1996ஆம் ஆண்டு சட்டமன்ற தேர்தலில் இந்திய தேசிய காங்கிரஸ் கட்சி சார்பில் பிஜ்பெகரா சட்டமன்ற தொகுதியிலிருந்து ஜம்மு காஷ்மீர் சட்டமன்றத்திற்குத் தேர்ந்தெடுக்கப்பட்டார்.

1999ஆம் ஆண்டில் முப்தி முகமது சையத் இந்திய தேசிய காங்கிரஸ் கட்சியிலிருந்து விலகி, ஜம்மு காஷ்மீர் மக்களின் சனநாயக கட்சியை அமைக்கும் போது, மெகபூபா முப்தி அக்கட்சியின் துணைத் தலைவரானார்.

மேற்கோள்கள்
-----------

1. ↑  முதல் பெண் முதல்வர் ஆகிறார் மெஹபூபா
2. ↑  Profile of Fourteenth Lok Sabha Members
[*தொடர்பிழந்த இணைப்பு*], accessed 2008-07-26
3. ↑
4. ↑  "Jammu and Kashmir People's Democratic Party". பார்க்கப்பட்ட நாள் 24 March 2014.

வெளி இணைப்புகள்
---------------

* Official biographical sketch in Parliament of India website பரணிடப்பட்டது 2008-06-25 at the வந்தவழி இயந்திரம்
* State Assembly hall security remove opposition People's Democratic Party பரணிடப்பட்டது 2009-09-28 at the வந்தவழி இயந்திரம்